CELEX: 32008R0725
Language: mt
Date: 2008-07-24 00:00:00
Title: Regolament tal-Kummissjoni (KE) Nru 725/2008 ta’ l- 24 ta' Lulju 2008 dwar il-klassifikazzjoni ta’ ċerti merkanziji fin-Nomenklatura Maqgħuda

26.7.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 198/32
            
         REGOLAMENT TAL-KUMMISSJONI (KE) Nru 725/2008
   ta’ l-24 ta' Lulju 2008
   dwar il-klassifikazzjoni ta’ ċerti merkanziji fin-Nomenklatura Maqgħuda
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura ta’ l-istatistika u tariffarja u dwar it-Tariffa Doganali Komuni (1), u partikolarment l-Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, jeħtieġ li jiġu adottati miżuri li jirrigwardaw il-klassifikazzjoni ta’ l-oġġetti riferiti fl-Anness ma’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kull nomenklatura oħra li hi kompletament jew parzjalment ibbażata fuqha jew li żżid xi sottodivizjoni addizzjonali magħha u li hi stabbilita permezz ta’ dispożizzjonijiet Komunitarji speċifiċi, bil-ħsieb ta’ l-applikazzjoni ta’ tariffa jew miżuri oħra dwar il-kummerċ merkantili.
            
         
               (3)
            
            
               Skond dawn ir-regoli ġenerali, il-merkanziji deskritti fil-kolonna 1 tat-tabella ppreżentata fl-Anness għandhom ikunu kklassifikati taħt il-kodiċi NM indikata fil-kolonna 2, bis-saħħa tar-raġunijiet ippreżentati fil-kolonna 3.
            
         
               (4)
            
            
               Hu xieraq li jkun stiplulat li informazzjoni tat-tariffa li torbot li nħarġet mill-awtoritajiet tad-dwana ta’ l-Istati Membri rigward il-klassifikazzjoni ta’ merkanzija fin-Nomenklatura Magħquda iżda li mhix skond dan ir-Regolament tista’, għal perjodu ta’ tliet xhur, tkompli tkun evokata mid-detentur, skond l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jistabbilixxi l-Kodiċi Doganali tal-Komunità (2).
            
         
               (5)
            
            
               Il-miżuri previsti f’dan il-Regolament huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   L-oġġetti deskritti fil-kolonna 1 tat-tabella imniżżla fl-Anness għandhom ikunu kklassifikati fi ħdan in-Nomenklatura Magħquda taħt il-kodiċi tan-NM indikat fil-kolonna 2 ta’ dik it-tabella.
   Artikolu 2
   Informazzjoni tariffarja li torbot maħruġa mill-awtoritajiet tad-dwana ta’ l-Istati Membri, li mhix skond dan ir-Regolament, tista’ tkompli tiġi evokata għal perjodu ta’ tliet xhur skond l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 24 ta’ Lulju 2008.
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 360/2008 (ĠU L 111, 23.4.2008, p. 9).
   
      (2)  ĠU L 302, 19.10.1992, p. 1. Ir-Regolament kif emendat l-aħħar bir-Regolament tal-Kunsill (KE) Nru. 1791/2006 (ĠU L 363, tas-20.12.2006, p. 1).
   
      ANNESS
      
                  Deskrizzjoni ta’ l-oġġetti
               
               
                  Klassifikazzjoni
                  (Kodiċi-NM)
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Prodott li jikkonsisti minn (% bil-piż):
                              
                                          Baqta
                                       
                                       
                                          32,4
                                       
                                    
                                          Ħalib xkumat
                                       
                                       
                                          32,9
                                       
                                    
                                          Krema (33,5 % xaħam)
                                       
                                       
                                          12,4
                                       
                                    
                                          Zokkor
                                       
                                       
                                          4,5
                                       
                                    Kif ukoll preparazzjoni tal-frott, prodott tax-xorrox, stabilizzatur, kulturi tal-jogurt
                              Il-kontenut tax-xaħam huwa ta’ 4,3 % bil-piż.
                              Il-kulur tal-prodott huwa aħmar ċar. Id-dehra tas-sustanza hija ta’ ġobon frisk. Biċċiet mill-preparazzjoni tal-frott jidhru fis-sustanza.
                              Il-prodott huwa mqiegħed f’kontenituri ta’ 150 g.
                           
                        
               
                  0406 10 20 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 0406 , 0406 10  u 0406 10 20 .
                  Il-prodott fih aktar minn 70 % bil-piż tal-prodotti tal-ħalib, li minnhom il-baqta tagħtih il-karatteristika essenzjali. Għalhekk jibqa’ jżomm in-natura ta’ ġobon u baqta friski.
                  Għal dik ir-raġuni l-prodott għandu jkun ikklassifikat f’titlu 0406 .
               
            
                  
                              2.
                           
                           
                              Prodott li jikkonsisti minn (% bil-piż):
                              
                                          Baqta
                                       
                                       
                                          41,7
                                       
                                    
                                          Jogurt mill-ħalib xkumat
                                       
                                       
                                          29,7
                                       
                                    
                                          Preparazzjoni tal-frott
                                       
                                       
                                          20
                                       
                                    
                                          Ġulepp tal-fruttożju
                                       
                                       
                                          5
                                       
                                    
                                          Konċentrat tal-proteina
                                       
                                       
                                          2
                                       
                                    
                                          Sustanza li tgħaqqad
                                       
                                       
                                          0,9
                                       
                                    
                                          Krema
                                       
                                       
                                          0,7
                                       
                                    Il-kontenut tax-xaħam huwa ta’ 0,4 % bil-piż.
                              Il-prodott għandu żewġ saffi: is-sustanza bajda li fiha l-baqta fil-wiċċ u l-preparazzjoni tal-frott li tinsab taħt dik is-sustanza. Id-dehra tas-sustanza fil-wiċċ hija dik ta’ ġobon frisk.
                              Il-prodott huwa mqiegħed f’kontenituri ta’ 125 g.
                           
                        
               
                  0406 10 20 
               
               
                  Il-klassifikazzjoni hija determinata mir-Regoli Ġenerali 1 u 6 għall-interpretazzjoni tan-Nomenklatura Magħquda u l-kliem tal-kodiċi NM 0406 , 0406 10  u 0406 10 20 .
                  Il-prodott fih aktar minn 70 % bil-piż tal-prodotti tal-ħalib, li minnhom il-baqta tagħtih il-karatteristika essenzjali. Għalhekk jibqa’ jżomm in-natura ta’ ġobon u baqta friski
                  Għal dik ir-raġuni l-prodott għandu jkun ikklassifikat f’titlu 0406 .